open-index/open-wikipedia-markdown huggingface dataset:
Vasijas strauts

**Vasijas strauts** (arī **Varijas strauts**, augštecē **Baranauka**)  ir Lisiņas kreisā krasta pieteka Madonas novadā, uz austrumiem no Barkavas. 

Tek dienvidu virzienā, ietek Lisiņā pie Barkavas ozolu audzes. Lielākā pieteka - Jāņakrusta strauts. Augštecē šķērso valsts autoceļu V843 (Barkava–Lubāna). Pie Vasijas strauta atrodas Akmeņsala.

## Atsauces
Vecciska

**Vecciska**  ir Vecmalmutas kreisā krasta pieteka Madonas novadā, dabas lieguma Lubāna mitrāja teritorijā. Tā ir pilnībā kanalizēta vecā Ciskas upes gultne. Mūsdienās Ciskas upe ietek Īdeņas kanālā. 

## Atsauces
Veclisiņa

**Veclisiņa**  ir Meirānu kanāla kreisā krasta pieteka Madonas novadā. Tā ir vecā Lisiņas upes gultne līdz Meirānu kanāla izbūvei. Atdalās no Lisiņas īsi pirms tās ieteces Meirānu kanālā un tek paralēli Meirānu kanālam. Pietekas - Ikaviņa un Peilāgs. Dažkārt par Veclisiņas otru daļu uzskata arī Īdeņas kanāla lejteci.

## Atsauces
Dmitrijs Debelka

**Dmitrijs Debelka** (; dzimis , miris ) bija baltkrievu grieķu-romiešu stila cīkstonis, 2000. gada vasaras olimpisko spēļu bronzas medaļas ieguvējs, Baltkrievijas Republikas Nopelniem bagātais sporta meistars.

## Biogrāfija
Ar cīņas sportu Dmitrijs Debelka sāka nodarboties 1978. gadā. Viņš uzvarēja 1994. gada pasaules čempionātā junioriem un 1995. gada pasaules čempionātā jauniešiem. Viņa treneris bija Vladimirs Koncevenko.

2003. gadā Debelka absolvēja Fiziskās audzināšanas un sporta akadēmiju (tagad Baltkrievijas Valsts Fiziskās kultūras universitāte). Divkārtējs čempions (1996, 1997) un pasaules čempionātu sudraba medaļnieks studentu vidū.

2000. gada vasaras olimpiskajās spēlēs Sidnejā viņš cieta vienīgo zaudējumu pusfinālā pret  20. gadsimta labāko grieķu-romiešu cīkstoni, trīskārtējo olimpisko čempionu, deviņkārtējo pasaules čempionu Aleksandru Kareļinu no Krievijas, pēc tam cīņā par trešo vietu pārspēja Izraēlas cīkstoni Juriju Jevseičiku un ieguva bronzas medaļu. 

2003. gadā Dmitrijam Debelka tika diagnosticēts glomerulonefrīts, kas neļāva viņam piedalīties 2004. gada vasaras olimpiskajās spēlēs. Viņam 2006. gadā tika veikta nieru transplantācija.

Pēc sporta karjeras pabeigšanas viņš vairākus gadus nodarbojās ar mazo biznesu, taču saprata, ka tas nav priekš viņa, tad noīrēja sporta zāli un sāka trenēt zēnus no septiņu gadu vecuma. 

## Galveno sacensību rezultāti
### Olimpiskās spēles

### Pasaules čempionāti

### Eiropas čempionāti

## Apbalvojumi un pagodinājumi
* Baltkrievijas Republikas Nopelniem bagātais sporta meistars (2000)

## Atsauces

## Ārējās saites
2005.—2006. gada Latvijas hokeja Virslīgas čempionāts

**2005.—2006. gada Latvijas hokeja čempionāta virslīgas sezona** bija 15. hokeja Virslīgas sezona. Sezona sākās .

Regulārajā sezonā uzvarēja ASK/Ogre, bet par sezonas uzvarētāju un Latvijas čempionu kļuva HK Rīga 2000, finālsērijā uzvarot HK Liepājas Metalurgs.

## Komandas
Latvijas virslīgas hokeja čempionātā šajā sezonā startēja 7 komandas:

## Komandu treneri un kapteiņi

## Regulārā sezona

### Turnīra tabula

### Labākie spēlētāji
#### Rezultatīvākie spēlētāji

## Izslēgšanas kārta

### Finālsērija

## Ārējās saites
* Hockeyarchives.info sezonas apraksts
Kendisa Ouensa

**Kendisa Embera Ouensa Fārmera ** (; dzimusi 1989. gada 29. aprīlī Stemfordā, Konektikutā, ASV) ir amerikāņu konservatīva autore, politikas komentētāja un aktīviste. Sākotnēji kritizējusi prezidentu Donaldu Trampu un Republikāņu partiju, taču vēlāk kļuvusi pazīstama kā Donalda Trampa atbalstītāja. Ouensa pazīstama arī kā kustības "Black Lives Matter" un ASV Demokrātiskās partijas kritiķe. No 2017. līdz 2019. gadam viņa strādāja konservatīvās aizstāvības grupā *Turning Point USA* kā komunikācijas direktore.

## Politiskie uzskati
Ouensa ir teikusi, ka pirms 2015. gada viņu neinteresēja politika un uzskatījusi sevi par liberāli. Kopš 2017. gada Ouensa sevi raksturo kā konservatīvu Trampa atbalstītāju.
Viņa ir argumentējusi, ka Donalds Tramps nekad nav veltījis naidīgus komentārus vai ieviesis grozījumus ASV likumdošanā, kas varētu kaitēs melnādaino amerikāņu kopienai.

2018. gada oktobrī Ouensa atklāja, ka nekad nav balsojusi, un, ka tikai nesen kļuvusi par reģistrētu republikāni.

## Atsauces
Salvina

**Salvina** (, *Thanlwin*; , *Salawin*) ir upe Dienvidaustrumāzijā, Ķīnā, Mjanmā un uz Mjanmas un Taizemes robežas. 

## Ģeogrāfija
Upe sākas Tanglas grēdas dienvidu nogāzē, Tibetas kalnienē. Vairākas iztekas saplūst Chonaka ezerā, lejpus kura upe zināma kā **Nagčhu** (, *Nagqu*). Tibetas austrumdaļā upe zināma kā **Ģamonulčhu** (, *Gyalmo Ngulchu*), bet Juņnaņā, kur tā 1000 km garumā tek paralēli Mekongai un Jandzi, — **Nudzjana** (, *Nujiang*). Ietek Andamanu jūras Motamas līcī. Lielākās apdzīvotās vietas krastos ir Molamjaina upes grīvā Mjanmā un Lušui un Čhamdo Ķīnā. 

## Atsauces

## Ārējās saites
Žapura

**Žapura** () vai **Kaketa** () ir upe Kolumbijā un Brazīlijā, Amazones kreisā pieteka. 

Upe sākas Centrālajos Kordiljeros netālu no Pasto pilsētas, plūst pa Gvajānas plakankalnes rietumu malu, kur tā krāčaina, bet lejtecē — pa Amazones zemieni. Ieplūst Amazonē iepretī Tefei. Tās garums ir 2036 km. Upes baseins ir 255 700 km².

## Ārējās saites
Nelsona (upe)

**Nelsona** () ir upe Kanādā. Tā iztek no Vinipega ezera, bet ietek Hudzona līcī. Upes garums ir , sateces baseins — . Kopējais upju sistēmas garums, ieskaitot augšteces Saskačevanu, Sautsaskačevanu un Bovu, ir . Kuģojama lejtecē 100 km garumā.

Upei tagadējo nosaukumu 1612. gadā piešķīra upes grīvā pārziemojušais velsiešu ceļotājs Sers Tomass Batons par godu šeit mirušajam kuģa kapteinim Robertam Nelsonam. Vietējo krī nosaukums upei bija *Powinigow* — ‘Straujā svešinieku upe’.

## Atsauces

## Ārējās saites
Vecmalmuta

**Vecmalmuta**  ir Īdeņas kanāla kreisā krasta pieteka Madonas novadā. Tā ir vecā Malmutas upes gultne līdz Meirānu kanāla izbūvei. Tek ziemeļu virzienā, ietek Īdeņa kanālā pie Lubāna. Lielākā pieteka - Vecciska. Atrodas dabas lieguma Lubāna mitrāja teritorijā. 

## Atsauces
Zvidzienas kanāls

**Zvidzienas kanāls** (arī **Zvidzenes kanāls**, **Zvidzes kanāls**) ir daļa no Lubāna ezera hidrotehniskās sistēmas. Stiepjas gar Lubāna ziemeļrietumu krastu no Abaines upes līdz Lubāna izvadkanālam, kur Kalnagala hidromezglā pievienojas Meirānu kanālam. Lielākās pietekas - Asna, Lakste, Lakstienas grāvis, Maizaste, Mazais Pabrauklis, Strūdzene.

## Atsauces
Saskačevana (upe)

**Saskačevana** () ir upe Kanādā. Sākas Saskačevanas provinces vidienē, satekot Nortsaskačevanai un Sautsaskačevanai. Plūst austrumu virzienā caur Saskačevanas un Manitobas provincēm, lejtecē tek cauri Sedara ezeram, pēc kā ietek Vinipega ezerā pie Grandrepidsas. Ledus sega no novembra līdz aprīlim, pali — no jūnija līdz augustam. Lielākās pietekas ir Karota un Stūrdženveira. Lielākā pilsēta krastos ir Pāsa. Upē izbūvētas trīs hidroelektrostacijas — dievas Saskačevanā un viena Manitobā. Upes, tāpat, kā provinces nosaukums cēlies no krī nosaukuma *kisiskāciwani-sīpiy* — ‘strauji tekošā upe’.

## Atsauces

## Ārējās saites
Pilkomajo

**Pilkomajo** () ir upe Bolīvijā, Argentīnā un Paragvajā, Paragvajas upes lielākā pieteka, pieder Paranas baseinam. Upe sākas Andu  kalnos Bolīvijas Altiplano uz Oruro un Potosi departamentu robežas; augštecē saucas par **Agvaskaljentesu** (*Rio Aguas Calientes*). Plūst dienvidaustrumu virzienā pa dziļu ieleju, pa ceļam uzņem savu lielāko pieteku Pilaju (125 km gara). Pie Viljamontesas noplūst Grančako līdzenumā, kur lielākajā daļā tecējuma ir Argentīnas un Paragvajas robežupe. Ietek Paragvajas upē iepretī Asunsjonai. Upes nosaukums cēlies no kečvu valodas *Pishqu mayu* — ‘Putnu upe’.

## Atsauces

## Ārējās saites
Žurua

**Žurua** () vai **Jurva** () ir upe Peru un Brazīlijā, Amazones labā krasta pieteka. Upe sākas Ukajali reģionā Peru, plūst ziemeļaustrumu virzienā pa Amazones līdzenumu Akri un Amazonasas štatos. Ietek Amazonē lejpus Fontiboa. Lielākās pietekas ir Taravaka (570 km gara) un Gregorio (370 km). Lielākās pilsētas krastos ir Kruzeiru du Sula, Eirunepe un Karauari (visas Brazīlijā). Kuģojama 1823 km garumā no grīvas.

## Atsauces

## Ārējās saites
2004.—2005. gada Latvijas hokeja Virslīgas čempionāts

**2004.—2005. gada Latvijas hokeja čempionāta virslīgas sezona** bija 14. hokeja Virslīgas sezona. Sezona sākās .

Regulārajā sezonā uzvarēja Rīgas "Vilki/OP", bet par sezonas uzvarētāju un Latvijas čempionu kļuva HK Rīga 2000, finālsērijā uzvarot ASK/Ogre.

NHL lokauta dēļ vairākas spēles HK Rīga 2000 sastāvā Latvijas čempionātā aizvadīja arī Kārlis Skrastiņš un Dārbijs Hendriksons.

## Komandas
Latvijas virslīgas hokeja čempionātā šajā sezonā startēja 8 komandas:

## Komandu treneri un kapteiņi
[right|thumb|200px|Pirmo sezonu [HK Rīga 2000 vadīja slovāku speciālists Jūliuss Šuplers]]

## Regulārā sezona

### Turnīra tabula

## Apbalvojumi
* Labākie hokejisti:
** Labākais vārtsargs:  Andrejs Žagars (Rīgas "Vilki/OP")
** Labākais aizsargs:  Kārlis Skrastiņš (HK Rīga 2000)
** Labākais uzbrucējs:  Ģirts Ankipāns (HK Rīga 2000)

### Labākie spēlētāji
#### Rezultatīvākie spēlētāji

#### Labākie vārtsargi

## Izslēgšanas kārta

### Finālsērija

## Ārējās saites
* Hockeyarchives.info sezonas apraksts
Oļeņoka

**Oļeņoka** () vai **Elēna** () ir upe Krievijā, Jakutijas ziemeļos. Sākas Viļujas plato, plūst pa Vidussibīrijas plakankalni ziemeļaustrumu virzienā, bet ietek Laptevu jūras Oļeņokas līcī, kur veido izteiktu deltu. Tās garums ir 2292 km. Upes baseins ir 291 000 km2. Upe astoņus mēnešus gadā ir aizsalusi. Upes krasti mazapdzīvoti, vienīgās apdzīvotās vietas ir Oļeņoka, Harijalaha, Taimilira un Ustjoļeņoka.

## Atsauces

## Ārējās saites
Paragvaja (upe)

**Paragvaja** (, ) ir upe Brazīlijā, Paranas upes pieteka Bolīvijā, Paragvajā un Argentīnā. Sākas Paresisa plato Matugrosu štatā Brazīlijā. Plūst dienvidu virzienā pa līdzenumiem, tajā skaitā vidustecē šķērso Pantanalas purvājus. Lielākās pietekas ir Pilkomajo, Bermeho (labās), Takvari un Sanlorensu (kreisās). Lielākā pilsēta upes krastos ir Paragvajas galvaspilsēta Asunsjona, Formosa Argentīnā, kā arī Korumba un Kaserisa Brazīlijā. Kuģojama līdz Korumbai, jūras kuģiem — līdz Asunsjonai.

## Atsauces

## Ārējās saites
Leandro Teiho

**Leandro Nikolass Teiho** (dzimis 1991. gada 27. jūlijā) ir Argentīnas futbolists, kurš spēlē pussarga pozīcijā un pārstāv Itālijas klubu Casarano.

## Klubu karjera
Teiho 2016. gada vasarā parakstīja līgumu ar Slovēnijas komandu FC Koper .  

## Karjeras statistika

; Piezīmes

## Atsauces

## Ārējās saites

* Leandro Teijo vietnē PrvaLiga
Jevgeņijs Berjozkins

**Jevgeņijs Berjozkins** (; ;dzimis 1996. gada 5. jūlijā) ir baltkrievu futbolists. Kopš 2025. gada Berjozkins spēlē Kazahstānas Premjerlīgas klubā Elimai.

No 2020. līdz 2021. gadam spēlējis Latvijas Virslīgas komandā FK Liepāja.

## Apbalvojumi
**BATE Borisov**

* Baltkrievijas premjerlīgas čempions: 2017., 2018. gads
* Baltkrievijas superkausa ieguvējs: 2017. gads

## Ārējās saites

* Yevgeniy Berezkin vietnē *Soccerway* 
* FootballFacts.ru profils
* Naftan  profils
2003.—2004. gada Latvijas hokeja Virslīgas čempionāts

**2003.—2004. gada Latvijas hokeja čempionāta virslīgas sezona** bija 13. hokeja Virslīgas sezona. Sezona sākās .

Regulārajā sezonā A grupā uzvarēja HK Rīga 2000, kas pēc tam izcīnīja arī čempiones titulu, finālsērijā uzvarot ASK/Ogre.

Sezonas vidū no turpmākas dalības čempionātā tika diskvalificēta SK Ozollapas. Komanda tika diskvalificēta, jo 6. decembra spēlē pret HK Liepājas Metalurgs tās rindās nesankcionēti spēlēja pieci pretinieku komandas hokejisti. Spēlētāji spēles protokolā tika ierakstīti ar svešiem uzvārdiem.

## Komandas
Latvijas virslīgas hokeja čempionātā šajā sezonā startēja 9 komandas:

## Komandu treneri un kapteiņi

## Regulārā sezona

### Turnīra tabula
#### A grupa

#### B grupa

## Apbalvojumi
* Labākie hokejisti:
** Labākais vārtsargs:  Dmitrijs Žabotinskis (ASK/Ogre)
** Labākais aizsargs:  Vents Feldmanis (HK Liepājas Metalurgs)
** Labākais uzbrucējs:  Mārtiņš Cipulis (HK Rīga 2000)

### Labākie spēlētāji
#### Rezultatīvākie spēlētāji

#### Labākie vārtsargi

## Izslēgšanas kārta

### Finālsērija

## Atsauces

## Ārējās saites
* Hockeyarchives.info sezonas apraksts
Anna Koltera

**Anna Hārta Koltera** (; dzimusi 1961. gada 8. decembrī, Ņujorkā, ASV) ir labēja amerikāņu politikas komentētāja, rakstniece, žurnāliste un juriste.
Koltera ir uzrakstījusi 13 grāmatas, kurās apraksta savus politiskos uzskatus.

## Uzskati
Koltera uzauga kristīgā ģimenē, kur tēvs bija katolis, bet māte — protestante. Kādā publiskā lekcijā ir sacījusi: "Man nekas cits nerūp; Kristus nomira par maniem grēkiem, un nekas cits nav svarīgāks."
Koltera ir kristiete, politiski konservatīva un reģistrēta republikāne.
Koltera stingri iestājas pret 1965. gadā ieviesto Imigrācijas un pilsonības likuma noteikumu (*Immigration and Nationality Act*). Attiecībā uz nelegālo imigrāciju viņa stingri iebilda pret amnestiju nedokumentētiem imigrantiem.
Anna Koltera sevi raksturo kā polēmiķi.
Mediju uzmanību Koltera guva, izsakot pretrunīgi vērtētus spriedumus par 2001. gada 11. septembra uzbrukumu ASV, apgalvojot, ka tikai musulmaņi esot spējīgi paveikt ko tādu.
Koltera iestājas pret sieviešu iestāšanos armijā un militārajos spēkos.

## Atsauces
The Daily Wire

***Daily Wire*** ir amerikāņu konservatīvo ziņu un viedokļu vietne, kuru 2015. gadā dibināja politikas komentētājs Bens Šapiro un režisors Džeremijs Borings.

Papildus rakstītajam saturam vietnē tiek publicēti raidieraksti "The Ben Shapiro Show", "The Michael Knowles Show", "The Matt Walsh Show" un "The Andrew Klavan Show".

## Atsauces
Aleksejs Medvedevs

**Aleksejs Medvedevs** (; dzimis ) bija baltkrievu brīvā stila cīkstonis, divu olimpiāžu dalībnieks, 1996. gada vasaras olimpisko spēļu sudraba medaļas ieguvējs, Pasaules un Eiropas čempionātu medaļnieks, Baltkrievijas Republikas Nopelniem bagātais sporta meistars.

## Biogrāfija
Aleksejs Medvedevs startēja supersmagā svara kategorijā (līdz 125-130 kg). Viņš bija 1997. gada Eiropas čempionāta sudraba medaļnieks Varšavā un bronzas medaļnieks 1994. gada pasaules čempionātā Stambulā.

1996. gada vasaras olimpiskajās spēlēs Atlantā Medvedevs uzvarēja grieķi Petru Buduli, gruzīnu Zazu Turmanidzi un vācieti Svenu Tīli. Cīņā par zeltu baltkrievs zaudēja Turcijas pārstāvim Mahmutam Demiram un izcīnīja olimpisko sudraba medaļu.

2000. gada Olimpiskajās spēlēs Sidnejā Medvedevs uzvarēja Kirgizstānas pārstāvi Aleksandru Kovaļevski un ķīnieti Čeņu Sjincjanu. Sacensību beigu daļā baltkrievs zaudēja kubietim Aleksisam Rodrigesam un ieņēma 6. vietu.

## Galveno sacensību rezultāti
### Olimpiskās spēles

### Pasaules čempionāti

### Eiropas čempionāti

## Apbalvojumi un pagodinājumi
* Baltkrievijas Republikas Nopelniem bagātais sporta meistars (1997).

## Atsauces

## Ārējās saites
Endrū Šulcs

thumb
**Endrū Kamerons Šulcs** (angļu: *Andrew Cameron Schulz*; dzimis 1983. gada 30. oktobrī Ņujorkā, ASV) ir amerikāņu komiķis no Ņujorkas. Viņš ir pazīstams ar savu dalību podkāstos "Guy Code", "The Brilliant Idiots" un Amazon seriālā "Sneaky Pete".

2017. gada septembrī Šulcs izlaida savu pirmo *stand up* speciālizlaiduma video *"4: 4: 1"* vietnē Youtube. 2018. gada jūnijā Šulcs izlaida savu stand up debijas albumu *"5: 5: 1"*. Albuma pirmās izlaišanas nedēļas laikā tas ierindojās iTunes komisko albumu pirmajā vietā, Apple Music, Google Play un Amazon.

## Atsauces
Izraels Dele

**Dele Ola Izraels** (dzimis 2001. gada 27. oktobrī) ir nigēriešu futbolists, kurš spēlē kā pussargs vai uzbrucējs. Kopš 2022. gada Izraels spēlē Čehijas 1. līgas komandā *[[SK Sigma Olomouc|Sigma Olomouc]]*.

Pārstāvējis Latvijas komandas FK Liepāja un BFC Daugavpils.

## Ārējās saites
*Profils FK Liepāja mājaslapā 
*''Transfermarkt'' profils
Maksims Fjodorovs

**Maksims Fjodorovs** (dzimis 2003. gada 24. septembrī) ir Latvijas futbolists, pussargs. Kopš 2024. gada Fjodorovs pārstāv Latvijas Virslīgas komandu FK Grobiņa.

Spēlējis dažādu vecumu Latvijas jauniešu izlasēs

## Ārējās saites
* FK Liepāja profils 
* ''Transfermarkt'' profils
Sjidzjana

**Sjidzjana** (, piņjiņs: *Xī Jiāng*) ir upe Ķīnā, ietek Dienvidķīnas jūrā. Tiek uzskatīta par vienu no Džudzjanas lejteces posmiem. Tā sākas pie Udžou, satekot Hunšuihes un Guidzjanas upēm.  Tās garums ir 2200 km. Upes baseins ir 437 000 km2. Lielākā pilsēta upes krastos ir Guandžou.

## Atsauces

## Ārējās saites
Dirks Galuba

**Dirks Galuba** (; dzimis ) ir vācu aktieris un balss aktieris.

## Biogrāfija
Dirks Galuba uzauga Brēmenē un tur absolvēja vidusskolu. Pēc tam viņš sāka studēt medicīnu Vestfālenes Vilhelma universitātē Minsterē, ko drīz pārtrauca un uzsāka aktiermākslas studijas. Pēc tam viņš četrus semestrus studēja vācu literatūru un teātra studijas, pirms apmeklēja Vestfālenes drāmas skolu Bohumā.

Galuba ir precējies trīs reizes, pēdējoreiz kopš 2019. gada aprīļa ar itālieti. Viņam nav bērnu un viņš dzīvo netālu no Minhenes.

## Karjera
Pirmo reizi uzstājās uz skatuves Bohumas teātrī. Tam sekoja pastāvīgas teātra lomas Heidelbergas pilsētas teātrī un uz Hanzas pilsētas Lībekas skatuvēm līdz 1974. gadam. Viņa kinolomas šajā laikā bija *Ferdinands* filmā "Kabals un mīlestība", *Orsino* filmā “Ko gribēsiet” un *templietis* filmā "Natans Gudrais". 1981./1982. gadā viņš kopā ar Mariju Šellu piedalījās Ferdinanda Bruknera lugā *Elizabete fon Anglija*.

Kopš 1969. gada Galuba ir pieprasīts filmu un televīzijas aktieris. Turklāt viņam ir bijušas daudzas lomas televīzijas seriālos, piemēram, "Mit Leib und Seele", "Die Schwarzwaldklinik", "In allerfreund", "Ein Fall für Zwei", "Der Alte", "SOKO 5113", "Der Bulle von Tölz" un Stīvena Spīlberga producētajā vēsturiskajā miniseriālā "Band of Brothers".

Galuba kopš 2005. gada septembra atveido viesnīcas vadītāju Verneru Zālfeldu seriālā "Mīlas viesulis", piedalījies 3703 epizodēs (uz 2023. gada februāri).

## Balss aktieris
Galuba kā balss aktieris piedalījies filmās "I Spy", "Road Trip" un "The Agency - Im Fadenkreuz der C.I.A.". Kādu laiku ierunājis arī animācijas filmu varoņu *Drederika Tatuma* un *Resnā Tonija* balsi animācijas filmā "Simpsoni".

## Ārējās saites

* Dirk Galuba *Deutschen Synchronkartei* profils 
* Dirks Galuba biogrāfija
* Dirks Galuba  biogrāfija fanu kluba *Derrick* mājaslapā
Redrivera

**Redrivera** () ir upe ASV. Tā ir Misisipi pieteka. Upe sākas Hermonas apgabalā, Oklahomā. Tās garums ir 2190 km. Upes baseins ir 169 890 km2. Upe plūst caur Oklahomas, Teksasas, Ārkanzasas un Luiziānas štatiem. Lielākā pilsēta upes krastos ir Šrīvporta.

## Ārējās saites

* Randolph Marcy, ''Exploration of the Red River'', 1852, hosted by the Portal to Texas History
* 
* Oklahoma Digital Maps: Digital Collections of Oklahoma and Indian Territory
* Red River Compact Commission.
* "U.S. Supreme Court Ruling Leaves Texas High And Dry."
Liedaga iela

**Liedaga iela** var būt:

* Liedaga iela — iela Rīgā;
* Liedaga iela — iela Jūrmalā;
* Liedaga iela — iela Liepājā;
* Liedaga iela — iela Baložos;
* Liedaga iela — iela Salacgrīvā;
* Liedaga iela — iela Vangažos;
* Liedaga iela — iela Ķekavas pagasta Krogsilā;
* Liedaga iela — iela Lapmežciema pagasta Lapmežciemā;
* Liedaga iela — iela Babītes pagasta Piņķos;
* Liedaga iela — iela Garkalnes pagasta Priedkalnē;
* Liedaga iela — iela Liepupes pagasta Tūjā;
* Liedaga iela — iela Skultes pagasta Ziemeļblāzmā.
Mona Zēfrīda

**Mona Zēfrīda** (; dzimusi 1957. gada 30. martā Vīnē) ir austriešu aktrise.

## Dzīve un karjera
thumb|Mona Zēfrīda 2006. gadā

Mona Zēfrīda ir operdziedātājas Irmgardes Zēfrīdas un vijolnieka Volfganga Šneiderhana meita. Aktrises mācības viņa pabeidza Maksa Reinhardta seminārā Vīnē un studēja dziedāšanu, klasisko deju, džezu un šova deju. No 1977. līdz 1980. gadam Zēfrīda bija aktrise "Talijas teātrī" Hamburgā. No 1980. līdz 1985. gadam viņa bija *Staatliche Schauspielbühnen Berlin* ansambļa dalībniece Boja Goberta vadībā.

Kļuva pazīstama, atveidojot Šarloti Zālfeldi, kas ir viena no galvenajām lomām seriālā "Mīlas viesulis", kurā piedalījās no 2005. gada septembra līdz 2018. gada maijam. Tomēr, paralēli Šarlotes Zālfeldes lomai, viņa atveidoja arī citas lomas, piemēram, seriālā *SOKO Donau*.  2018. gada 12. martā Zēfrīda paziņoja par savu izstāšanos no veiksmīgā seriāla, kurā viņa piedalījās no paša sākuma. Pēdējā sērija, kurā Šarlote Zālfelde piedalījās, bija 2018. gada 16. maijā, kurā viņa uz visiem laikiem pārcēlās uz Āfriku.

Jau pirms seriāla "Mīlas viesulis" Zēfrīda bija redzama TV lomās, piemēram, *Praxis Bülowbogen* un *Marienhof*.

Zēfrīda ir bijusi attiecībās ar aktieri Nikolausu Parilu. Šajās attiecības dzimusi meita Laura Marija Šneiderhana. 1992. gadā aktrise apprecējās ar savu seriāla partneri Pēteri Funku no seriāla *Marienhof*. Viņa dzīvo kopā ar vīru Minhenes rietumos un savā mājā Markē, Itālijā. Zēfrīdas meita Laura Marija Šneiderhana, dzimusi 1989. gadā, Vīnē studēja operdziedāšanu un aktiermākslu.

## Atsauces

## Ārējās saites
*   
* Mona Seefried - *filmportal.de* profils  
* Mona Seefried - *Deutschen Synchronkartei* vietnē 
* Oficiālā mājaslapa
Deivs Rubins

**Deivids Džošua Rubins** (; dzimis 1976. gada 26. jūnijā Ņujorkā, ASV) ir amerikāņu politikas komentētājs, bijušais komiķis, *[[YouTube]]* personība un sarunu šovu vadītājs. Viņš ir *[[YouTube]]* un *BlazeTV* politisko sarunu šova *The Rubin Report* veidotājs un vadītājs, kas sākotēji tika translēts *TYT* tīklā, kuru Rubins pameta 2015. gadā. 2013. gada janvārī Rubins uzsāka darbu tīklā *The Young Turks*, kur vadīja šovu *The Rubin Report*. Pēc diviem gadiem Rubins pameta tīklu, turpinot šova pārraidi tīklos *RYOT* un *Ora TV*.

Kopš 2016. gada raidījums *The Rubin Report* ir daļa no Glena Beka dibinātā tīkla *BlazeTV*.
Viņš ir ticis aprakstīts kā daļa no "tumšā intelektuālā tīkla" (Intellectual Dark Web).
2020. gada aprīlī Rubins izlaida savu grāmatu *Don't Burn This Book*, kas iekļuva *[[The New York Times]]* bestselleru sarakstā, lai arī grāmata bija izpelnījusi kritiku.

## Politiskie uzskati
Viņu lielākoties raksturo kā konservatīvu vai libertāru, taču pats Rubins sevi bieži raksturo kā "klasisko liberāli". Rubins atbalsta viendzimuma laulību, krimināltiesību reformas, marihuānas legalizāciju, piekļuvi sociālajai aizsardzībai un īpašos gadījumos tiesības uz abortu.

2018. gadā *The Rubin Report* izpelnījās kritiku no *Data & Society* par "galēji labējās politikas amplificēšanu".

## Atsauces
Konservatīvās politiskās rīcības konference

**Konservatīvās politiskās rīcības konference** (*Conservative Political Action Conference; CPAC*) ir ikgadēja politikas konference, kurā piedalās konservatīvisma aktīvisti, kā arī ievēlētās ASV amatpersonas. Ikgadējo konferenci rīko Amerikas Konservatīvo savienība.

Konferenci 1974. gadā dibināja Amerikas Konservatīvo savienība un organizācija "Young Americans for Freedom" kā nelielu pulcešanos konservatīvi domājošajiem. Pirmo konferenci apmeklēja tā laika Kalifornijas gubernators Ronalds Reigans, kurš apmeklētājiem veltīja konferences inaugurālo runu.

## Atsauces
Saulkrastu slimnīca

thumb|245px|Saulkrastu slimnīcas senā ēka (pēc 1900).
**Saulkrastu slimnīca**, kopš 2021. gada **Saulkrastu veselības un sociālās aprūpes centrs**, ir Saulkrastu novada pašvaldības ārstniecības iestāde Ainažu ielā 34 Saulkrastos, kas darbojas arī kā 1. līmeņa steidzamās medicīniskās palīdzības punkts (traumpunkts) un dienas stacionārs. Vienā ēkā ar slimnīcu atrodas aprūpes māja.

## Vēsture
1888. gadā par Aleksandra fon Pistolkorsa līdzekļiem uzcēla Saulkrastu doktorāta ēku Pēterupes luterāņu draudzes ārsta vajadzībām. Ārsts Engelharts ārsta mājas augšstāvā ierīkoja privātskolu. 

Pēc Otrā pasaules kara ēkā izveidoja 1949. gadā izveidotā Saulkrastu rajona slimnīcu, pēc rajona likvidācijas 1952. gadā to pārdēvēja par Rīgas rajona slimnīcu, 1960. gadā par Saulkrastu apvienoto slimnīcu, 1965. gadā par Saulkrastu zonālo slimnīcu, bet 1979. gadā par Rīgas rajona slimnīcu Saulkrastos.

Pēc Latvijas neatkarības atjaunošanas 1993. gadā to pārveidoja par pašvaldības SIA "Saulkrastu slimnīca un poliklīnika".

2021. gadā Saulkrastu slimnīcu pārdēvēja par Saulkrastu veselības un sociālās aprūpes centru.

## Atsauces
Diks Grānts

**Ričards "Diks" Grānts** (; dzimis , miris ) bija amerikāņu vieglatlēts, 1900. gada vasaras olimpisko spēļu dalībnieks. Viņš piedalījās pirmajos četros Bostonas maratonos.

## Biogrāfija
Grānts ir dzimis nelielā Daferīnas lauksaimnieku kopienā Haldimandas apgabalā, Ontārio. Grānta ģimene 1880. gados pārcēlās uz Sentmēriju, Ontārio. Viņš bakalaura grādu ieguva Toronto Universitātē un bija Toronto Lakrosa kluba biedrs. Pēc tam viņš apmeklēja Hārvarda Universitātes Medicīnas skolu Kembridžā, Masačūsetsā un tur startēja vieglatlētikas skriešanas komandā.

Grānts 1897. gadā startēja pirmajā Bostonas maratonā, kaut iepriekš nebija iesaistījies garo distanču skrējienos. Viņš bija vienīgais vīrietis astoņpadsmit skrējēju vidū bez pavadoņa, kurš sportistu pavadīja ar velosipēdu, lai nodrošinātu viņu ar ūdeni un apmierinātu viņa vajadzības. Taču šajā maratonā viņam nācās izstāties. Grānts atgriezās Bostonas maratonā nākamajā gadā. Šoreiz viņš finišēja septītajā vietā ar laiku 3:08:55. Grānta labākais rezultāts Bostonas maratonā tika sasniegts 1899. gadā. Šoreiz viņš finišēja pusjūdzi un trīs minūtes aiz līdera Lorensa Brignolija, ar laiku 2:57:46. 1900. gadā viņš pēdējo reizi startēja Bostonas maratonā. Šajā reizē finišēja astotajā vietā ar laiku 3:13:57.

1900. gada vasaras olimpiskajās spēlēs Parīzē viņš startēja ASV komandā. Maratona distancē viņš viens no septiņiem sportistiem, kas veica pilnu distanci. Grānta precīzi iegūtais rezultāts nav zināms, taču tas ir bijis sliktāks kā 4 stundas un 4 minūtes.

Olimpiskās sacīkstes bija Grānta pēdējais maratons, taču viņš turpināja sacensties īsākās skriešanas distancēs. 1903. gadā viņš pameta Hārvarda Medicīnas skolu un 1908. gadā pieņēma vieglatlētikas trenera amatu Minesotas Universitātē, Mineapolisā. Kad 1914. gadā sākās Pirmais pasaules karš, Grānts mēģināja iestāties Kanādas ekspedīcijas spēkos, taču vecuma dēļ tika noraidīts. 1916. gadā viņu iecēla par Havanas Universitētes vieglatlētikas komandas vadītāju. Vēlāk viņš kļuva arī par Kubas valdības Vieglatlētikas departamenta vadītāju.

1909. gadā viņš apprecējās ar Edīti Hačingsu, kas bija 18 gadus jaunāka par Grāntu. Viņu ģimenē piedzima pieci bērni. 1926. gadā Edīte ar bērniem atgriezās Kanādā, bet Grānts atgriezās Kanādā no Kubas 1947. gadā, kad bija zaudējis redzi. Viņš kādu laiku dzīvoja kopā ar savu māsu Annu Makviltru un viņas ģimeni Aurorā, Ilinoisas štatā, taču ASV imigrācijas dienests uzskatīja viņu par iespējamu kļūt par valsts nodevēju un liedza viņam pastāvīgās dzīvesvietas statusu valstī.

Grānts nomira 1958. gadā Sentkatarinsā.

Dikam bija četri brāļi un māsas. Vecāks brālis, mācītājs, Viljams Hārvijs Grānts, vairāk nekā piecdesmit gadus kalpoja kā misionārs Henaņas provincē, Ķīnā. Jaunākais brālis, Aleksandrs Grānts bija arī vieglatlēts, skrējējs, kurš arī startēja 1900. gada Parīzes olimpiskajās spēlēs.

## Atsauces

## Ārējās saites
* Diks Grants (SOK profils) 
* Diks Grants (Olympedia.org) 
* Diks Grants (Sports Reference profils)
Aleksandrs Pavlovs (cīkstonis)

**Aleksandrs Pavlovs** (; dzimis ) ir Krievijā dzimis grieķu-romiešu stila cīkstonis, kas sporta karjeras laikā sacensībās pārstāvēja Baltkrieviju.  1996. gada vasaras olimpisko spēļu un 1994. gada pasaules čempionāta sudraba medaļas ieguvējs, Baltkrievijas Republikas Nopelniem bagātais sporta meistars.

## Biogrāfija
Aleksandrs Pavlovs dzimis 1973. gadā Kaļiningradas apgabala pilsētā Sovetskā. Ar cīņas sportu viņš sāka nodarboties pusaudža gados, 1983. gadā. No šī sporta veida divām disciplīnām viņš izvēlējās grieķu-romiešu stilu. 1992. gadā pēc Padomju Savienības sabrukuma viņš devās uz Baltkrieviju. Viņš bija sporta kluba “Profsojuz Grodna” biedrs, un tur viņa treneris bija Vjačeslavs Maksimovs. No 1994. līdz 1997. gadam viņš studēja Grodņas Valsts universitātē. 

Aleksandrs Pavlovs bija maza auguma un ļoti viegls, tāpēc startēja visvieglākajā svara kategorijā — papīra svarā, kurā ķermeņa svara robeža bija 48 kg. Pēc šīs svara kategorijas izslēgšanas, no 1997. gada, viņš cīnījās mušas svarā (līdz 54 kg ķermeņa svara). 

1992. gadā viņš startēja Eiropas junioru čempionātā un ierindojās otrajā vietā. Tas bija viņa starptautiskās karjeras sākums.

Starptautiskās pieaugušo sacensībās viņš pirmo reizi startēja 1993. gadā Stokholmā notikušajā pasaules čempionātā un ierindojās 10. vietā. 1994. gada Eiropas čempionātā, kas notika Atēnās, viņam veicās tikai nedaudz labāk, jo tur viņš bija devītais. Tajā pašā gadā viņš piedalījās arī pasaules čempionātā Tamperē un tika līdz finālam, kur zaudēja kubietim Vilberam Sančesam, iegūstot sudraba medaļu. 

1996. gada olimpiskās spēles Atlantā viņš iekļuva finālā, kur pēc punktiem zaudēja dienvidkorejietim Simam Kvonsho. Taču olimpiskās sudraba medaļas izcīnīšana bija lielākais panākums viņa karjerā.

Pēc cīkstoņa karjeras beigām Pavlovs pārgāja trenera darbā.

## Galveno sacensību rezultāti
### Olimpiskās spēles

### Pasaules čempionāti

### Eiropas čempionāti

## Atsauces

## Ārējās saites
Kosmos-2547

***Kosmos-2547*** (*Космос-2547*) ir Krievijas *[[GLONASS]]* globālās navigācijas sistēmas pavadonis. Tas orbītā tika palaists 2020. gada oktobrī. Tam ir *Glonass* zemes vadības kompleksa numurs 705. Pavadonis tiks izvietots *Glonass* sistēmas otrajā orbitālajā plaknē, punktā Nr. 11.
Tas ir trešais modernizēto pavadoņu sērijas *[[GLONASS-K]]* aparāts.

Pavadonis tika izgatavots uzņēmumā Informatīvās pavadoņu sistēmas (*ISS*) uz platformas *[[Ekspress-1000A]]* bāzes. Tā masa ir 962 kg.

*Kosmos-2547* tika palaists  19:08:42 *[[UTC]]* ar nesējraķeti *[[Sojuz-2.1b / Fregat-M]]* no Pļeseckas kosmodroma. Pēc pavadoņa izlaišanas orbītā dzinējbloks *Fregat-M* tika novirzīts uz apglabāšanas orbītu.

Sākotnēji bija plānots, ka *GLONASS-K № 705* nomainīs 2007. gadā palaisto *[[GLONASS-M № 723]]*, kas bija viens no vecākajiem pavadoņiem sistēmā. Plāni mainījās, kad 2020. gada novembrī notika *[[Kosmos-2516]]* (*GLONASS-M № 753*), kas bija palaists 2016. gadā, iekārtu konteinera dehermetizācija. To 2021. gada janvārī nomainīs  *Kosmos-2547*.

## Atsauces

## Ārējās saites
* Russia resumes GLONASS-K launches Anatoly Zak
* Uragan-K (GLONASS-K, 14F143) Gunter Dirk Krebs
Hovards Haiess

**Hovards Vūds Haiess** (; dzimis , miris ) bija amerikāņu vieglatlēts, 1900. gada vasaras olimpisko spēļu dalībnieks.

1900. gada vasaras olimpiskajās spēlēs Parīzē Haiess startēja 800 metru skriešanas distancē. Kvalifikācijas kārtas skrējienā viņš ieguva trešo vietu ar rezultātu 2 minūtes 0.2 sekundes, taču nekvalificējās fināla skrējienam.

1901. gadā viņš bija ASV nacionālais čempions 400 un 800 metru skriešanas distancēs.

## Atsauces
 

## Ārējās saites
* Hovards Haiess (SOK profils) 
* Hovards Haiess (Olympedia.org) 
* Hovards Haiess (Sports Reference profils)
Viljams Holands

**Viljams Džozefs "Bills" Holands** (; dzimis , miris ) bija amerikāņu vieglatlēts, olimpiskās bronzas medaļas ieguvējs 400 metru skriešanas distancē 1900. gada vasaras olimpiskajās spēlēs.

1900. gada vasaras olimpiskajās spēlēs Parīzē viņš startēja trijās vieglatlētikas skriešanas disciplīnās, no kurām vienā izcīnīja olimpisko medaļu. Šo medaļu viņš ieguva 400 metru skriešanā, kur viņa rezultāts bija 49.6 sekundes. Viņš piekāpās savam tautietim Maksvelam Longam tikai par 0.2 sekundēm. 200 metru skriešanā finālā viņš ieguva 4. vietu. Viņš startēja arī 60 metros, taču šajā disciplīnā viņš priekšskrējienā ieguva trešo vietu un fināla skrējienam nekvalificējās.

## Atsauces

## Ārējās saites
* Viljams Holands (SOK profils) 
* Viljams Holands (''Olympedia'' profils) 
* Viljams Holands (''Sports Reference'' profils)
Kuljakana

**Kuljakana** (), oficiāli **Kuljakana Rosalesa** () ir pilsēta Meksikā, Sinaloas štata administratīvais centrs un lielākā pilsēta. 2015. gadā pilsētā dzīvoja 785 800 iedzīvotāji.

## Cilvēki
Kuljakanā dzimuši:
* Ektors Moreno (1988) – futbolists

## Atsauces

## Ārējās saites

*
* Mājaslapa
Sanluisa Potosi (pilsēta)

**Sanluisa Potosi** () ir pilsēta Meksikā, Sanluisas Potosi štata lielākā pilsēta un administratīvais centrs. 2015. gadā pilsētā dzīvoja 824 229 iedzīvotāji. Pilsēta ir nosaukta Francijas karaļa Luija IX (Svētā Luija) vārdā. Mūsdienās pilsēta ir viens no galvenajiem Meksikas industriālajiem centriem. 2010. gadā pilsētas vēsturiskais centrs tika iekļauts UNESCO Pasaules mantojuma sarakstā.

## Sports
Pilsētā bāzējas futbola klubs ''Atlético San Luis''.

## Ārējās saites

*
* Mājaslapa
Ermosiljo

**Ermosiljo** () ir pilsēta Meksikā, Sonoras štata lielākā pilsēta un administratīvais centrs. 2015. gadā pilsētā dzīvoja 812 229 iedzīvotāji. Ermosiljo atrodas subtropiskā karsta tuksneša klimata zonā. Temperatūra var sasniegt 48°C, kas to padara par vienu no karstākajām pilsētām Meksikā.

## Cilvēki
Ermosiljo dzimuši:
* Hesuss Molina (1988) – futbolists
* Hesuss Korona (1993) – futbolists

## Atsauces

## Ārējās saites

*
* Mājaslapa
Saltiljo

**Saltiljo** () ir pilsēta Meksikā, Koavilas de Saragosas štata lielākā pilsēta un administratīvais centrs. 2015. gadā pilsētā dzīvoja 807 537 iedzīvotāji. Viens no lielākajiem autobūves centriem Meksikā. Pilsētā atrodas *[[General Motors]]*, *[[FIAT]]*, *[[Chrysler]]*, ''Daimler'' un citas rūpnīcas.

## Ārējās saites

*
* Mājaslapa
Mehikali

**Mehikali** () ir pilsēta Meksikā, Lejaskalifornijas štata administratīvais centrs. 2018. gadā pilsētā dzīvoja 1 032 686 iedzīvotāji. Pilsētā ir attīstīta rūpniecība. Mehikali atrodas tādu uzņēmumu kā *[[Kellogg's]]*, *[[Gulfstream]]*, *[[LG Electronics]]*, *[[Mitsubishi]]*, *[[Nestlé]]*, *[[Coca-Cola]]* un *[[Robert Bosch GmbH]]* ražotnes. Mehikali atrodas pie Meksikas robežas ar ASV.

## Atsauces

## Ārējās saites

*
Santjago de Keretaro

**Santjago de Keretaro** () jeb **Keretaro** ir pilsēta Meksikā, Keretaro štata lielākā pilsēta un administratīvais centrs. 2010. gadā pilsētā dzīvoja 804 663 iedzīvotāji.

Keretero ir sena koloniālā laika pilsēta, kas saglabājusi spāņu ģeometrisko ielu plānojumu vienlaicīgi ar pamatiedzīvotāju kvartālu līkumotajām ielām. Pilsētā saglabājušās daudzas 17. un 18. gadsimta baroka celtnes. Keretero 1996. gadā pilsētas vēsturiskais centrs tika iekļauts UNESCO Pasaules mantojuma sarakstā. 

Pilsēta ir nozīmīgs biznesa un ekonomiskais centrs. Pilsētā atrodas tādu uzņēmumu kā *[[Bombardier Aerospace]]*, *[[Kellogg's]]*, *[[Samsung Electronics]]*, *[[Colgate-Palmolive]]*, *[[General Electric]]*, *[[Michelin]]*, *[[Procter & Gamble]]* un *[[Nestlé]]* ražotnes.

## Sports
Pilsētā ir notikušas 1986. gada FIFA Pasaules kausa spēles. Te bāzējas arī futbola klubs ''Querétaro F.C.''.

## Atsauces

## Ārējās saites

*
* Mājaslapa
Morelija

**Morelija** () ir pilsēta Meksikā, Mičoakanas de Okampo štata lielākā pilsēta un administratīvais centrs. 2010. gadā pilsētā dzīvoja 784 776 iedzīvotāji.

No 1545. gada līdz 1828. gadam pilsētu sauca par **Valjadolidu** (*Valladolid*). 1828. gadā to pārsauca Meksikas nacionālā varoņa Hosē Morelosa (*José María Morelos*, 1765 – 1815) vārdā, kurš dzimis pilsētā. 16. gadsimtā celtā pilsēta saglabājusi oriģinālo ielu plānojumu. Vecpilsētā atrodas vairāk nekā 200 vēsturisko celtņu, kas veidotas no pilsētai raksturīgā sārtā akmens. 1991. gadā pilsētas vēsturiskais centrs tika iekļauts UNESCO Pasaules mantojuma sarakstā.

## Atsauces

## Ārējās saites

*
* Mājaslapa
Misūla

**Misūla** () ir pilsēta ASV, Montānas štatā. 2020. gadā pilsētā dzīvoja 73489 iedzīvotāji. Pēc iedzīvotāji skaita Misūla ir Montānas štata otra lielākā pilsēta aiz Bilingsas.

## Cilvēki
Misūlā dzimuši:

* Deivids Linčs (1946—2025) — kinorežisors
* Braiens Šmits (1967) — astrofiziķis
* Žanete Rankina (1880—1973) — ASV politiķe un sieviešu tiesību aizstāve

## Atsauces

## Ārējās saites

* 
* Mājaslapa
Sanpedro Sula

**Sanpedro Sula** () ir pilsēta Hondurasā, Kortesas departamentā. 2019. gadā pilsētā dzīvoja 789 645 iedzīvotāji. Otra lielākā pilsēta valstī aiz galvaspilsētas Tegusigalpas. Hondurasas galvenais industriālais centrs.

## Ārējās saites

*
Kesaltenango

**Kesaltenango** () ir pilsēta Gvatemalā, Kesaltenango departamentā. 2018. gadā pilsētā dzīvoja 180 706 iedzīvotāji.

## Ārējās saites

*
Barkisimeto

**Barkisimeto** () ir pilsēta Venecuēlā, Laras štata lielākā pilsēta un administratīvais centrs. 2016. gadā pilsētā dzīvoja 930 000 iedzīvotāji. Ceturtā lielākā pilsēta Venecuēlā.

Atrodas Meridas Kordiljeras ielejā, 260 kilometrus uz rietumiem no Karakasas, ar ko savienota pa dzelzceļu un šoseju. Dibināta 1552. gadā. Spēcīgi cieta 1812. gada zemestrīcē. Ādas un tabakas rūpniecības centr. Apkārtnē kafijas, kakao un cukurniedru audzēšana. Universitātes pilsēta no 1963. gada.

## Svarīgi cilvēki

* Rafaels Kadenass, Servantesa balvas laureāts spāņu literatūrā
## Ārējās saites

*
Ikitosa

**Ikitosa** (, ) ir pilsēta Peru, Loreto departamenta lielākā pilsēta un pārvaldes centrs. 2023. gadā pilsētā dzīvoja 491 000 iedzīvotāji. Ikitosa ir devītā lielākā pilsēta Peru. Pilsēta atrodas Amazones krastos. Ikitosa ir lielākā pilsēta pasaulē, kuru nevar sasniegt pa ceļu, kas neatrodas uz salas; tā ir pieejama tikai pa upi un gaisu.
## Sadraudzības pilsētas
* Eļbasani, Albānija
* Lafaieta, ASV
* Letīsija, Kolumbija
* Manausa, Brazīlija
## Atsauces

## Ārējās saites

* 
* Mājaslapa
Kampinasa

**Kampinasa** () ir pilsēta Brazīlijā, Sanpaulu štatā. 2017. gadā pilsētā dzīvoja 1 120 098 iedzīvotāji. Kampinasa ir 14. lielākā pilsēta valstī.

## Cilvēki
Kampinasā dzimuši:

* Fabiņu (1993) – futbolists

## Atsauces

## Ārējās saites

*
* Mājaslapa
Konstantina

**Konstantina** ( *Qusanṭīnah*) ir pilsēta Alžīrijā, Konstantinas vilājas lielākā pilsēta un administratīvais centrs. 2018. gadā pilsētā dzīvoja 464 219 iedzīvotāji. Konstantina ir trešā lielākā pilsēta valstī aiz Alžīras un Orānas. Pilsēta ir nosaukta par godu Romas imperatoram Konstantīnam I.

## Atsauces

## Ārējās saites

*
Sfāksa

**Sfāksa** () ir ostas pilsēta Tunisijā, Sfāksas vilājas lielākā pilsēta un administratīvais centrs. 2014. gadā pilsētā dzīvoja 330 440 iedzīvotāji. Tunisijas otra lielākā pilsēta aiz galvaspilsētas Tunisas. Pilsēta ir nozīmīgs fosfātu apstrādes, agrikultūras (olīves, olīveļļa, rieksti) un zvejniecības centrs.

## Ārējās saites

*
Truhiljo

**Truhiljo** (, , močika: *Cɥimor*) ir pilsēta Peru, Lalibertadas reģiona lielākā pilsēta un pārvaldes centrs. 2017. gadā pilsētā dzīvoja 919 899 iedzīvotāji. Truhiljo ir trešā lielākā pilsēta Peru aiz Limas un Arekipas.

*Truhiljo* ir viena no nozīmīgākajām kultūras un tūrisma pilsētām Peru, kas atrodas valsts ziemeļu piekrastē pie Klusā okeāna. Pilsēta ir slavena ar savu bagāto koloniālo arhitektūru, arheoloģiskajiem pieminekļiem un tradicionālajiem festivāliem. Truhiljo tiek dēvēta arī par "Brīvības pilsētu", jo tā bija viena no pirmajām, kas pasludināja neatkarību no Spānijas koloniālās varas.

Viens no ievērojamākajiem tūrisma objektiem ir Čan Čan (*Chan Chan*) – lielākā māla pilsēta pasaulē un bijusī Čimu civilizācijas galvaspilsēta, kas iekļauta UNESCO Pasaules mantojuma sarakstā. Netālu no pilsētas atrodas arī *Huaca del Sol* un *Huaca de la Luna* – senie tempļi.

Truhiljo ir arī nozīmīgs kultūras centrs. Katru gadu šeit notiek **Nacionālais marinēras festivāls** – tradicionālās Peru dejas svētki, kā arī dažādi mākslas un vēstures pasākumi. Piekrastes ciemats *Huanchaco* ir populārs galamērķis gan sērfotājiem, gan kultūras interesentiem, kur var vērot tradicionālās niedru laivas *caballitos de totora*.

## Atsauces

## Ārējās saites

* 
* Oficiālā tīmekļa vietne
Puno

**Puno** (, aimaru un ) ir pilsēta Peru, Puno departamenta lielākā pilsēta un pārvaldes centrs. 2017. gadā pilsētā dzīvoja 128 637 iedzīvotāji. Puno atrodas Titikakas ezera krastos.

## Atsauces

## Ārējās saites

*
Čehija Eirovīzijas dziesmu konkursā

**[[Čehija]] [[Eirovīzijas dziesmu konkurss|Eirovīzijas dziesmu konkursā]]** ir piedalījusies 13 reizes, debitējot 2007. gada konkursā, kad Čehiju pārstāvēja *[[Kabát]]* ar dziesmu *[[Malá dáma]]*. Čehijas labākais rezultāts ir 6. vieta 2018. gada konkursā, kad to pārstāvēja Mikolass Jozefs ar dziesmu *[[Lie to me (dziesma)|Lie to me]]*.

## Čehijas pārstāvji Eirovīzijā
:  *Uzvarētāji*
:  *Otrā vieta*
:  *Trešā vieta*
:  *Pēdējā vieta*
:  *Nekvalificējās finālam*
Deivids Hols

**Deivids Konolijs Hols** (; dzimis , miris ) bija amerikāņu vieglatlēts, olimpiskās bronzas medaļas ieguvējs 1900. gada vasaras olimpiskajās spēlēs.

1900. gada vasaras olimpiskajās spēlēs Parīzē Hols startēja divās vieglatlētikas skriešanas disciplīnās. 800 metru distancē viņš, ar rezultātu 2:03.8, ieguva bronzas medaļu. Viņš piekāpās britam Alfrēdam Tisē un amerikānim Džonam Kreganam. Viņa uzstādītais rezultāts priekšskrējienā 1:59.0, kļuva par tā brīža jauno olimpisko rekordu šajā disciplīnā. Savukārt 1500 metros Hols izcīnīja 4. vietu ar rezultātu 4:07.5.

## Atsauces

## Ārējās saites
* Deivids Hols (SOK profils) 
* Deivids Hols (''Olympedia'' profils) 
* Deivids Hols (''Sports Reference'' profils)
Andrē Kastaņē

**Andrē Kastaņē** () bija franču vieglatlēts, vidējo distanču skrējējs.

1900. gada vasaras olimpiskajās spēlēs izcīnīja sudraba medaļu 5000 metru komandu skrējienā, kur bija Francijas komandas sastāvā kopā ar Anrī Deložu, Gastonu Ragjeno, Albēru Šampudrī un Žanu Šastanjē. Viņi piekāpās Jauktās komandas skrējējiem.

## Atsauces

## Ārējās saites
* Anrī Deložs (SOK profils) 
* Anrī Deložs (''Olympedia'' profils) 
* Anrī Deložs (''Sports Reference'' profils)
Hetere Maka Donalda

**Hetere Lina Maka Donalda** (angļu: *Heather Lynn Mac Donald*; dzimusi 1956. gada 23. novembrī Losandželosā, ASV) ir amerikāņu konservatīva politikas komentētāja, esejiste un advokāte. Viņa ir Manhatanas institūta (*Manhattan Institute*) līdzstrādniece un *City Journal* redaktore.

## Uzskati
Viņa ir pazīstama ar savu viedokli par policiju un kritisko nostāju pret krimināltiesību reformām, ko apraksta savā grāmatā "The War on Cops", un seljās "The Myth of the Racist Cop" un "The Myth of Systemic Police Racism". Maka Donalda ir aprakstīta kā "policistu atbalstītāja". Viņa noraida, ka ASV policija ir sistemātiski rasistiska, nosaucot to par "nepatiesu naratīvu".

Maka Donalda sevi uzskata par sekulāru konservatīvu. Viņa ir teikusi, ka konservatīvisms ir pārāks par liberālismu tikai pašu tikumības principu dēļ, uzsverot, ka reliģija nav neatņemama konservatīvisma sastāvdaļa. Viņa tic, ka konservatīvisma vērtības var tikt aizstāvētas bez "neredzamu dievību vai reliģijas palīdzības".

## Atsauces
Žoržs Klemāns

**Žoržs Klemāns** () bija franču vieglatlēts, 1900. gada vasaras olimpisko spēļu dalībnieks.

Klemāns 1900. gada vasaras olimpiskajās spēlēs startēja 400 metru skriešanas disciplīnā. Viņš kvalifikācijas kārtas priekšskrējienā ieguva 4. vietu un turpmāko cīņu neturpināja.

## Atsauces

## Ārējās saites
* Žoržs Klemāns (SOK profils) 
* Žoržs Klemāns (''Olympedia'' profils) 
* Žoržs Klemāns (''Sports Reference'' profils)
Andrejs Makajonaks

**Andrejs Makajonaks** (, dzimis , miris ) bija baltkrievu dramaturgs un scenārists. Baltkrievijas PSR tautas rakstnieks (1977). PSKP biedrs no 1945. gada.

## Biogrāfija
Dzimis 1920. gada 12. novembrī Borhavas ciemā (tagadējā Gomeļas apgabala Rahačovas rajonā) zemnieku ģimenē. Viņa tēvs Jahors Makajonaks bija viens no pirmo kolhozu organizētājiem. 1927. gadā iestājies Borhavas sākumskolā, turpināja mācības Žuraviču vidusskolā, kuru pabeidza 1938. gadā.

Pēc tam iestājās kara skolā. 1939. gadā pēc konkursa rezultātiem neiekļuva Viskrievijas Valsts kinematogrāfijas institūtā un tajā pašā gadā tika mobilizēts Sarkanajā armijā, dienējis Gruzijā.

Kara pirmajos mēnešos piedalījās Irānas operācijā, pēc tam karoja Ziemeļkaukāzā, piedalījās Kerčas desanta operācijā Krimā. 1942. gada aprīlī tika smagi ievainots, pārcieta vairākas operācijas un veselības stāvokļa dēļ tika demobilizēts. No 1942. līdz 1943. gadam strādāja par *vojenruku* vienā no Gruzijas ciemiem. 1943. gadā pēc Gomeļas apgabala atbrīvošanas atgriezās Žuraviču ciemā.

Baltkrievijā nodarbojās ar komjaunatnes un partijas darbiem: bija Žuraviču rajona komjaunatnes komitejas (1944) un Grodņas pilsētas komjaunatnes komitejas sekretārs, strādāja par Mogiļevas dzelzceļa mezgla partijas kabineta vadītāju (1945—1946), Žuraviču rajona komitejas partijas sekretāra palīgu (1946—1947). Kopš 1949. gada bija PSRS Rakstnieku savienības biedrs.

1947. gadā iestājies Baltkrievijas Komunistiskās partijas centrālkomitejas partijas skolā, kuru pabeidza 1949. gadā. Pēc mācību beigām tika sūtīts žurnālā *[[Vožik]]*, kur strādāja līdz 1953. gadam prozas nodaļas vadītāja amatā.

No 1966. līdz 1978. gadam bija žurnāla *Нёман* galvenais redaktors. Pēc rakstnieka Georgija Popova uzskatiem tieši Makajonaka darbības laikā žurnāls piedzīvoja savu uzplaukumu.

1966. gadā Baltkrievijas PSR delegācijas sastāvā piedalījās ANO Ģenerālās asamblejas XX sesijā, no 1971. līdz 1982. gadam bija Baltkrievijas PSR Augstākās padomes deputāts.

Miris 1982. gada 16. novembrī. Apbedīts Minskas Austrumu kapos.

## Daiļrade
Savu pirmo darbu publicēja 1946. gadā. Rakstīja humoreskas, feļetonus, noveles. 1952. gadā uz Jankas Kupalas Nacionālā akadēmiskā teātra skatuves tika iestudēta viņa luga *На досвітку* ("Rītausmā"). Rakstīja arī filmu scenārijus.

### Bibliogrāfija
* Komēdija  *Лявоніха на арбіце* (uz kuras pamata tika veidota 1960. gadu radioizrāde)
* Komēdija *Святая простота*
* Komēdija *Таблетку под язык*
* Luga *Трибунал*
* Traģikomēdija *Затюканный апостол*

### Izdevumi krievu valodā
* Макаёнок А.Е. Левониха на орбите. — М.: Советский писатель, 1963. — 288 с. — ISBN ghhhg.
* Макаёнок А.Е. Затюканный апостол. — М.: Советский писатель, 1974. — 280 с.
* Макаёнок А. Верочка // Нёман. — 1980. — № 3. — С. 62—92.
* Макаёнок А.Е. Избранное. — М.: Искусство, 1984. — 535 с.

## Apbalvojumi un pagodinājumi
* Oktobra Revolūcijas ordenis (1980)
* Darba Sarkanā Karoga ordenis (1970)
* Ordenis "Goda zīme"
* medaļas
* Jankas Kupalas Literārā balva (1962)
* Baltkrievijas PSR Jakuba Kolasa vārdā nosauktā balva (1974)

## Atsauces
Latvijas futbola 3. līga

**Latvijas futbola 3. līga** (Trešā līga, no 2022. gada – **''Dali Dali'' 3. līga**) ir Latvijas ceturtā augstākā divīzija futbolā. Tā tika izveidota 2020. gadā, apvienojot zemāko līmeņu reģionālos čempionātus, kuru uzvarētāji pēc tam piedalījās 2. līgā, un to organizē Latvijas Futbola federācija. 

COVID-19 pandēmijas dēļ pirmā posma sacensības netika pabeigtas un vietu sadalījums turnīra tabulā tika noteikts ar koeficienta palīdzību. 3. līgas finālturnīru tika nolemts aizvadīt 2021. gada pavasarī pirms 2021. gada 2. līgas čempionāta sākuma.

2022. gada maijā par čempionāta ģenerālsponsoru kļuva Latvijas e-komercijas uzņēmums Dali Dali, kura nosaukums atspoguļots turnīra nosaukumā.

## I posms - Reģionu čempionāts
Kopš 2019. gada reģionu čempionāts sastāv no četrām zonām: Austrumu, Centra, Rietumu un Ziemeļu (vienīgā, kura norisinās divos posmos).

Līdz 2019. gadam sacensības notika piecos reģionos: Latgales, Vidzemes, Kurzemes/Zemgales, Rīgas un Ziemeļaustrumu. 2020. gadā sacensības atkal īslaicīgi noritēja vecajos reģionos (izņemot Kurzemi/Zemgali, kuri bija apvienoti Rietumu reģionā). 2021. gadā līga atgriezās pie 2019. gadā ieviestās zonu sistēmas (Rīgas reģionu Centra zona nomainīja 2021. gadā), Austrumu zonai daloties Latgales un Ziemeļaustrumu grupās.

## II posms - Finālturnīrs
Katra reģiona uzvarētājs un 2. vietas ieguvējs nopelna iespēju startēt 3. līgas Finālturnīrā, kur pēc izslēgšanas spēļu principa tiek noteikts 3. līgas čempions. Līdz 2025. gadam abas finālistes, kā arī 3. vietas ieguvēji nopelnīja tiesības piedalīties "Altero.lv LIIGA" čempionātā, bet šobrīd - sešas labākās komandas, sakarā ar 2. līgas paplašināšanos līdz 20 komandām no 2026. gada.

## Līgas uzvarētāji
2023. gada sezonas finālā Ogrē JDFS "Alberts-2" ar rezultātu 1:0 uzvarēja vietējo "Ogre United" komandu. Bronzas medaļas Ogrē izcīnīja FK "Krāslava", kas ar 1:0 uzvarēja FK "PPK"/"Betsafe" komandu.

2024. gada sezonā līgā uzvarēja FK Līvāni, kuri finālturnīra finālā pieveica Saldus NSS/Leevon-2, bet bronzas medaļas izcīnīja Rīgas Futbola skola.

2025. gada sezonā zelta godalgas izcīnīja FK "Liepāja-2"/LFS, kuri 1. novembrī finālā Jaunmārupē ar 7:1 uzvarēja FK Krāslava/Daugavpils-2 komandu. Bronzas godalgas izcīnīja Babītes SK, ar 2:1 uzvarot Riga United FC.

## Atsauces

## Ārējās saites

* Mājaslapa  (nedarbojas)
* Trešā līga LFF mājaslapā